**Informācija par SIA “Jēkabpils siltums” valdes priekšsēdētāja kandidātu atlases procesu**

Atklātais konkurss uz SIA “Jēkabpils siltums”, reģistrācijas Nr. 40003007778, juridiskā adrese: Nameja iela 4A, Jēkabpils, Jēkabpils novads, LV-5201 valdes priekšsēdētāja amatu tika organizēts saskaņā ar kapitāla daļu turētāja pārstāvja 10.03.2022. rīkojumu Nr. Nr.2.6-8/22/241/D “Par kandidātu nominācijas procesu”.

Ar rīkojumu tika noteikta Nominācijas komisija šādā sastāvā:  
Komisijas priekšsēdētājs: Anita Moskovska (Jēkabpils novada pašvaldības izpilddirektora vietniece)  
Komisijas locekļi:   
Natālija Dardete (Kapitālsabiedrību pārvaldības nodaļas vadītāja)  
Dace Gluha (Juridiskās nodaļas vadītāja)

Andris Akermanis (LPS, padomnieks enerģētikas jautājumos)

Atklātais konkurss uz SIA “Jēkabpils siltums” valdes priekšsēdētāja amatu tika izsludināts 22.03.2022. Sludinājums par konkursu tika publicēts:  
•Jēkabpils novada pašvaldības mājas lapā;  
•SIA “Jēkabpils siltums” mājas lapā;  
•Nodarbinātības valsts aģentūras vakanču datubāzē

Kandidātu pieteikšanās termiņš tika noteikts 08.04.2022.

Kandidāti uz valdes priekšsēdētāja amatu tika vērtēti divās kārtās, nominācijas process notika attālināti. Attālinātajās komisijas sēdēs komisijas locekļi izmantoja videokonferences rīku Teams.

Nominācijas komisija valdes priekšsēdētāja amatu kandidātus novērtēja, balstoties uz nominācijas komisijas 21.03.2022. sēdē apstiprinātiem vērtēšanas kritērijiem.

Konkursa pirmajā kārtā nominācijas komisija veica sākotnējo pārbaudi atbilstoši pretendentu iesniegtajiem dokumentiem. Sākotnējā pārbaudē tika izskatīti 3 pretendentu iesniegtie dokumenti. Veicot visu kandidātu vērtējumu, nominācijas komisija uz konkursa otro kārtu izvirzīja trīs kandidātus.

Konkursa otrajā kārtā tika veikts pretendentu kompetenču izvērtējums (intervija, lai pārliecinātos par amatam nepieciešamajām zināšanām un prasmēm) un tika vērtēts iesniegtais uzņēmuma attīstības redzējums, atbilstoši uzņēmumam izvirzītajiem vispārējiem stratēģiskajiem mērķiem, uzņēmuma vidējā termiņa stratēģijai. Konkursa otrajā kārtā komisija vērtēja trīs kandidātus.

Apkopojot konkursa abu kārtu kandidātu vērtējumus, nominācijas komisija 22.04.2022. pieņēma lēmumu SIA “Jēkabpils siltums” valdes priekšsēdētāja amatam izvirzīt kapitāla daļu turētājam izvērtēšanai vienu kandidātu.

Nominācijas komisija beidza savu darbu ar brīdi, kad tika pieņemts gala lēmums par konkursa rezultātiem un iesniegts priekšlikums SIA “Jēkabpils siltums” kapitāla daļu turētāja pārstāvim.